મૃત્યુ પછી સિનિયર પ્રણવદાને બદલે રાજીવ ગાંધીને પ્રધાન મંત્રી બનાવ્યા ત્યારે પ્રણવદા નારાજ થયા હતા તે ન કહી નહેરુ-ગાંધી પરિવારથી અંતર બનાવેલું તેની છાપ અહીં દેખાણી. સ્વાભાવિક છે કે આટલા સિઝન્ડ મુત્સદ્દી પુરુષ સીધી વાત તો ન જ કરે. એટલે આડકતરી રીતે નહેરુની વિચારસરણીથી પોતાને અલગ તારવ્યા, પરંતુ નહેરુ-ગાંધી પરિવારથી પોતાની જાતને અલગ બતાવીને પ્રણવદાએ સંઘની હિન્દુવાદી વિચારસરણી નથી સ્વીકારી. તેમણે પોતાના ૩૫ મિનિટના બંગાળી ઉચ્ચારોવાળી અંગ્રેજી ભાષાના ભાષણમાં રાષ્ટ્રવાદ, ધર્મ, ભાષા, શિક્ષણ વ.ના ઉલ્લેખો કર્યા. ભારતના રાષ્ટ્રવાદને ૧૮૮૫માં કોંગ્રેસની સ્થાપના સાથે જોડતા તેમણે સંઘનો હિન્દુ રાષ્ટ્રવાદ પાછળથી જન્મ્યો છે તેવું ઇંગિત કર્યું. રાષ્ટ્રવાદ એટલે હિન્દુ રાષ્ટ્રવાદ નહીં તેવી છાપ ઊભી કરવાની કોશિશ કરી.